Centru de Terminoloxía Asturiana

El Centru de Terminoloxía Asturiana (TERMAST) ye'l centru encargáu de la coordinación xeneral de les xeres terminolóxiques venceyaes a la llingua asturiana y surde el 15 xineru de 2009 per aciu del pautu robláu ente tres entidaes asturianes: l'asociación Softastur, el Colexu d'Inxenieros n'Informática del Principáu d'Asturies y l'Academia de la Llingua Asturiana. 

La idea cimera de TERMAST ye la ellaboración de propuestes terminolóxiques d'aplicación a los nuevos usos de la llingua asturiana y la disponibilidá de consulta al traviés d'una estaya concreta dientro de la páxina web de l'Academia de la Llingua Asturiana. 

A la escontra d'otros entamos y propuestes normatives de l'Academia, TERMAST quier que seyan iniciatives individuales o grupales concretes les que dean a la conocencia pública la so particular propuesta de solución a los problemes terminolóxicos del asturianu nos estremaos contestos comunicativos: ámbitu científicu, de les nueves teunoloxíes, económicu, sociolóxicu, humanísticu...

Estes propuestes tarán al algame de los usuarios de la llingua asturiana, de mou que sedrán éstos —col so usu o refugu— los que dirán dándo-yos calter de normalidá, de mou que llueu d'ello l'Academia pueda dir inxiriéndolos dientro de los sos calces normativos. 

El primer trabayu del TERMAST ye “Términos básicos d'Economía y Empresa” de Guillermo Ovidio Villa Balbona y Fernanda Valdés Rodríguez, que s'espublizó en papel, anque non tolos trabayos del Centru van espublicen impresos. El segundu trabayu, de momentu tovía non imprentáu, trata sobre terminoloxía xurídica, y cuerre al cargu de Nicolás Bartolomé Pérez.

 Rellación de trabayos asoleyaos 
 Títulu  Autor  Espublización  Enllaz Términos básicos d'economía y empresa  Guillermo Ovidio Villa Balbona y Fernanda Valdés Rodríguez    Abrir Terminoloxía xurídica y alministrativa  Nicolás Bartolomé Pérez    Abrir Terminoloxía matemática  Rubén Fernández Martínez    Abrir Terminoloxía médica  Xesús González Rato    Abrir Terminoloxía postal  Xandru Martino Ruz    Abrir Terminoloxía física  Rubén Fernández Martínez    Abrir Terminoloxía educativa  Rodrigo Fernández Joglar    Abrir Terminoloxía de teoría de la lliteratura  Ricardo Saavedra    Abrir Terminoloxía de turismu  Inaciu Galán y González    Abrir Terminoloxía de meteoroloxía  Ruben Fernández Martínez    Abrir Terminoloxía de teatru y artes escéniques  Belarmino Daniel Álvarez Álvarez y Antón Caamaño Vega    Abrir Terminoloxía de fútbol  David Fernández Fernández    Abrir Términos de bioloxía  Xosé B. Álvarez Álvarez    Abrir Términos de sociollingüística  Héctor García Gil    Abrir Terminoloxía musicolóxica: xéneros musicales tradicionales asturianos  Rodrigo Fernández Joglar    Abrir Terminoloxía eleutoral básica  Héctor García Gil    Abrir Terminoloxía de bioquímica y bioloxía molecular  Xurde Menéndez Caravia    Abrir Terminoloxía de botánica  Bertu Ordiales García    Abrir Terminoloxía de xuegos de rol  Nicolás Bardio    Abrir Terminoloxía de deportes y pruebes olímpiques  David Fernández Fernández    Abrir Terminoloxía de cine  Pablo A. Quiroga Prendes    Abrir Términos de bioteunoloxía ya inxenería biomédica  Xurde Menéndez Caravia    Abrir

 Ver tamién 
 TERMCAT

 Referencies 

 Enllaces esternos 

*
Categoría:2009